text: Tallinnast Tartusse sõitnud Atsi sõnul valitses 1. jaanuaril Balti jaamas segadus. «Kassast vastati inimestele, et pilet ostke rongist. Tartu rong väljus seitsmendalt perroonilt elektrirongide vahelt ja inimesed olid segaduses. Aegviidu elektrirong väljus hoopis Riisipere rongi tagant ja see oli veel suurem segadus, polnudki enne kahte rongi ühel teel näinud. Pealegi oli tablool kirjas vaid Riisipere, kuna need ei võimalda mitut väljumist näidata. Keegi kusagilt valjuhääldist ka infot ei jaganud,» kirjeldas ta olukorda.  